கரந்தை, திருவண்ணாமலை மாவட்டம்

கரந்தை (Karanthai) தமிழ்நாட்டின் திருவண்ணாமலை மாவட்டம், வெம்பாக்கம் வட்டம், வெம்பாக்கம் ஊராட்சி ஒன்றியம், கரந்தை ஊராட்சியில் அமைந்த சிற்றூர் ஆகும்.  கரந்தை மற்றும் திருப்பனமூர் இரட்டை கிராமங்கள் ஆகும். இது காஞ்சிபுரத்திலிருந்து 19 கிலோ மீட்டர் தொலைவில் உள்ளது. கரந்தைக்கு பக்கத்தில் உள்ள திருப்பனமூரிலும் கல்வெட்டுக்கள் கொண்ட சமணக் கோயில்கள் உள்ளது.  இவ்வூருக்கு மிக அண்மையில் உள்ள திருப்பனமூர் எனும் சமணக் கிராமத்தில் 2021-இல் வீர் சக்கரம் விருது பெற்ற  இந்திய வான்படையில் குரூப் கேப்டனாக பணியாற்றும் அபிநந்தன் வர்த்தமான் பிறந்தார்.மேலும் அபிநந்தனின் தந்தையும், இந்திய வான் படையின் ஏர் மார்ஷலாக இருந்து ஓய்வு பெற்றவருமான சிம்மக்குடி வர்த்தமான் கரந்தையில் பிறந்தவராவார்.

கரந்தையை அடுத்த திருப்பனமூர் கிராமத்தில் சமண சமயத் தீர்த்தங்கரர் புஷ்பதந்தருக்கு அர்ப்பணிக்கப்பட்ட கோயில் உள்ளது. இவ்வூர் சமணத் துறவியும், அறிஞருமான அகலங்கரின் பிறப்பிடமாகும். இவ்வூரில் தர்ம சாகர், சுதர்ம சாகர், கஜபதி சாகர் ஆகிய சமணத் துறவிகள் சல்லேகனை செய்து முக்தி பெற்றனர்.

சிறப்புகள்
 தமிழ்ச் சமணர்கள் அதிகம் வாழும் கிராமம்.
 சமண சமயத் தீர்த்தங்கரர் புஷ்பதந்தருக்கு அர்ப்பணிக்கப்பட்ட  திகம்பர சமணக் கோயில் உள்ளது
 கரந்தைக்கும், திருப்பனமூருக்கு நடுவில் சமண குரு அகலங்கரின் (கிபி 720-780) சமாதி உள்ளது. 
 சங்கக் கால நூலான நன்னூலை இயற்றிய பவணந்தி பிறந்த ஊர் கரந்தை ஆகும். 
 வீர் சக்கரம் விருது பெற்ற, இந்திய வான்படையில் குரூப் கேப்டனாக பணியாற்றும் அபிநந்தன் வர்த்தமான் பிறந்த ஊராகும்.

இதனையும் காண்க
 கரந்தை (காஞ்சிபுரம் மாவட்டம்)
 தமிழ்ச் சமணம்

மேற்கோள்கள்

திருவண்ணாமலை மாவட்டத்திலுள்ள கிராமங்கள்